ഭാഗീരഥിയമ്മ

2018-ൽ നൂറ്റിയഞ്ചാമത്തെ വയസ്സിൽ കേരള സംസ്ഥാന സാക്ഷരതാമിഷന്റെ അക്ഷരലക്ഷം സാക്ഷരതാ പരീക്ഷയിൽ നാലാംക്ലാസ് തുല്യതാ പരീക്ഷ പാസായ ശേഷം ദേശീയ തലത്തിൽ ശ്രദ്ധിക്കപ്പെട്ട ഇന്ത്യൻ വനിതയാണ് ഭാഗീരഥിയമ്മ (ജനനം c. 1914 മരണം: 22-07-2021). 2019 ൽ ഭാഗീരഥിയമ്മ ഇന്ത്യയിൽ വനിതകൾക്ക് നൽകുന്ന പരമോന്നത സിവിലിയൻ ബുഹുമതിയായ നാരീശക്തി പുരസ്കാരം നേടി.

ജീവിതരേഖ
കൊല്ലം ജില്ലയിലെ പ്രാക്കുളം നമ്പാളിയഴികത്ത് തെക്കതിൽ വീട്ടിൽ ഭാഗീരഥിയമ്മ 1914 ൽ ആണ് ജനിച്ചത്. പ്രസവത്തോടെ അമ്മ മരിച്ചതിനാൽ ഭാഗീരഥിയമ്മയാണ് ഇളയ സഹോദരങ്ങളെ പരിചരിച്ചത്. വിവാഹിതയായ ശേഷം, 1930 കളിൽ ഭർത്താവും അന്തരിച്ചു. അമ്മയ്ക്ക് 5 അല്ലെങ്കിൽ 6 മക്കളും 13 അല്ലെങ്കിൽ 16 കൊച്ചുമക്കളും 12 കൊച്ചുമക്കളുടെ മക്കളും ഉണ്ടെന്ന് റിപ്പോർട്ടുണ്ട്. ടെലിവിഷനിൽ ക്രിക്കറ്റ്, സീരിയലുകൾ എന്നിവ കാണുന്നത് വളരെ ഇഷ്ടമാണ് എന്ന് ഭാഗീരഥിയമ്മ പറയുന്നു.

105-ാം വയസ്സിൽ ഭാഗീരഥിയമ്മ വിദ്യാഭ്യാസം തുടരാൻ തീരുമാനിക്കുകയും കണക്ക്, മലയാളം, പരിസ്ഥിതി ശാസ്ത്രം എന്നിവയിൽ പരീക്ഷ എഴുതുകയും ചെയ്തു. പ്രായക്കൂടുതൽ കാരണം, മൂന്ന് ദിവസംകൊണ്ട് വീട്ടിൽ ഇരുന്നു പരീക്ഷ എഴുതാൻ കേരള സാക്ഷരതാ മിഷൻ അനുവദിച്ചു. 275 ൽ 205 മാർക്ക് നേടി നാലാം ക്ലാസ് തുല്യതാ പരീക്ഷ വിജയിച്ച ഭാഗീരഥിയമ്മ, പരീക്ഷയെഴുതിയ ഏറ്റവും പ്രായം കൂടിയ വ്യക്തിയായി അംഗീകരിക്കപ്പെട്ടു.

 മരണം 
വാർദ്ധക്യ സഹജമായ അസുഖങ്ങളെ തുടർന്ന് 2021 ജൂലൈ 22ന് 107-ാം വയസ്സിൽ ഭാഗീരഥിയമ്മ അന്തരിച്ചു.

പുരസ്കാരം
2020 മാർച്ചിൽ ഇന്ത്യൻ രാഷ്ട്രപതി രാം നാഥ് കോവിന്ദ് ഭാഗീരഥിയമ്മക്ക് 2019 ലെ നാരീശക്തി പുരസ്കാരം നൽകി. പുരസ്കാരം ലഭിച്ച കേരളത്തിൽ നിന്നുള്ള മറ്റൊരു വ്യക്തി 96 ആം വയസ്സിൽ സാക്ഷരതാ മിഷൻ തുല്യതാ പരീക്ഷയെഴുതി സംസ്ഥാനതലത്തിൽ ഒന്നാം റാങ്ക് നേടി പാസായ കാർത്ത്യായനിയമ്മ ആയിരുന്നു. ഭാഗീരഥിയമ്മയുടെ നേട്ടത്തെ ഇന്ത്യൻ പ്രധാനമന്ത്രി നരേന്ദ്ര മോദി അദ്ദേഹത്തിന്റെ മൻ കീ ബാത്ത് പ്രഭാഷണത്തിൽ പ്രശംസിച്ചിരുന്നു. "ജീവിതത്തിൽ പുരോഗതി നേടാൻ ആഗ്രഹിക്കുന്നുവെങ്കിൽ, നാം സ്വയം അറിവ് വികസിപ്പിക്കണം, ജീവിതത്തിൽ എന്തെങ്കിലും നേടാൻ നാം ആഗ്രഹിക്കുന്നുവെങ്കിൽ അതിനുള്ള ആദ്യ വ്യവസ്ഥ നമ്മുടെ ഉള്ളിലെ വിദ്യാർത്ഥി ഒരിക്കലും മരിക്കരുത് എന്നതാണ്" ഭാഗീരഥിയമ്മയുടെ നേട്ടം പരാമർശിച്ചുകൊണ്ട് നരേന്ദ്രമോദി ഇങ്ങനെ പറഞ്ഞു.

അനാരോഗ്യം കാരണം അവാർഡ് ദാന ചടങ്ങിൽ പങ്കെടുക്കാൻ അമ്മയ്ക്ക് കഴിഞ്ഞില്ല, എന്നാൽ താമസിയാതെ ഭാഗീരഥിയമ്മക്ക് പ്രതിമാസം 1,500 രൂപ മുൻകാല പെൻഷൻ ലഭിച്ചു. ആധാർ ലഭിക്കുന്നതിന് അവളുടെ ബയോമെട്രിക് വിവരങ്ങൾ നൽകാൻ അവർക്ക് മുമ്പ് കഴിഞ്ഞിരുന്നില്ല, എന്നാൽ ഒരു ദേശസാൽകൃത ബാങ്ക് ആ ആവശ്യങ്ങൾ നിറവേറ്റാൻ അവരെ സഹായിച്ചു.

അവലംബം

വർഗ്ഗം:നാരീശക്തി പുരസ്‌കാർ നേടിയവർ
വർഗ്ഗം:ഇന്ത്യൻ സെന്റനേറിയൻസ്
വർഗ്ഗം:കൊല്ലം ജില്ലയിൽ ജനിച്ചവർ